**Sankalpa** (Sanskrit: संकल्प) je úmysel, vôľa – kontrolované myslenie na rozdiel od pojmového myslenia vikalpa. Čistý stav sankalpy znamená nemennú múdrosť a slobodu ducha.

Je to pochopenie, nápad, alebo pohnútka v srdci alebo mysli, vlastný sľub alebo odhodlanie niečo vykonať, túžba, konečný zámer alebo vôľa.

V praktickom zmysle slova, **Sankalpa, znamená sústredené rozhodnutie niečo urobiť, alebo dosiahnuť**. Filozoficky aj psychologicky, je to prvý praktický krok, ktorým sa zvýši citlivosť a odhodlanie mysle. Je známa ako kapacita zúžitkovať silu vôle a nástroj na sústredenie a harmonizovanie komplexného aparátu tela a mysle.

Vo Védach
---------

Koncept Sankalpy je známy Védskym rišiom. Sandhyavandanam zahŕňa Sankalpu a Japa sankalpa je časťou tohoto rituálu. V Rig Vede, Maya znamená aj múdrosť záhadnej sile mysle (*sankalpa-śakti*) ktorou bohovia tvoria rozmanitosť tohto fenomenálneho sveta a znamená aj klamlivú alebo iluzórnu energiu, ktorá prináša vnímanie, ktoré môže postrádať istú časť reality.

Svetský význam
--------------

Bhavana je cítenie a tiež predstavivosť. Kalpana a Vikalpana, dve slová odvodené od slova Kalpa, znamenajú uskutočnenie, alebo generovanie vybudeného duševného alebo intelektuálneho stavu vo všeobecnosti a tvorivú predstavivosť špecificky. Tretí odvodený tvar zo slova Kalpa je Sankalpa, čiže myšlienka, zámer, odhodlanie alebo predstavivosť.

V bežnom zmysle, slovo Sankalpa znamená rozhodnutie urobiť, čiže niečo vykonať pre získanie cieľa, ako prísahu alebo záväzný sľub sebe. Sankalpa tiež znamená poňatie alebo pochopenie. Je to odhodlanie alebo túžba v mysli, ktorá predchádza všetkým činnostiam. Ma kreatívnu povahu a je nadradená obyčajným myšlienkam, pretože aktivuje telo; privádza človeka k tomu, aby urobil činnosti pre dosiahnutie cieľa. To znamená – Budem rozhodný. Budem srdečný. Môj rast je zaručený. Viem že sa dopustím omylov, ale dostanem sa z toho a budem pokračovať. To je postoj Sankalpy, bez ktorého sa nemôže urobiť žiaden pokrok. Odhodlanie sa neobjaví len tak z ničoho-nič; je to pochopenie hlboko zakorenenej túžby niečo dosiahnuť zámerne, vážne a úprimne.

Filozofia a psychológia
-----------------------

संकल्पो वाव मनसो भूयान्यदा वै संकल्पततेऽथ मनस्यत्यथं वाचमीरयति तामु नाम्नीरयति नाम्नि मन्त्रा एकं भवन्ति मन्त्रेषु कर्माणि ||१||
'Túžba je väčšia než myseľ. Keď človek túži, potom premýšľa, potom rozpráva, potom to pomenuje....
Sanat Kumara vysvetľuje, ze myseľ je jemnejšia ako reč, myseľ by mala byť študovaná, čo je myšlienka, prečo o nej myseľ premýšľa a ako myšlienky ovplyvňujú reč a činnosti – o tom všetkom by mal človek uvažovať. V prípade, že je v mysli veľký ruch (t. j. je nepokojná) a nemôže byť upokojená, potom musí byť naplnená vedomím Brahmanu, v tej najvyššej podobe. Potom si človek všimne ešte subtílnejšiu silu – Sankalpu (odhodlanie) – a to je jemná túžba, ktorá vyrastá z úplného základu bytia a je to hnacia sila, ktorá riadi činnosti ľudskej mysle. Keďže nie je jednoduché ovládať Sankalpu, činnosti mysle sú nekontrolované. Je to tak, pretože naše odhodlanie je ovplyvnené našimi samskarami, subtílnymi zážitkami z minulosti a myšlienkami, rečou a činnosťami, ktoré sú uložené v citta (poli mysle), a ktoré sú uložené v podvedomej mysli kde sú veľmi výrazne a odkiaľ tento uložený materiál ovplyvňuje naše odhodlanie bez toho, aby sme si toho boli vedomí. Toto sa však musí prebudiť, pretože nič nie je úplne nevedomé. Úvaha je aspekt nášho vedomého myslenia, ktorý spúšťa príslušné samskary, aby prebudil tieto subtílne zážitky ovplyvňujúce našu Sankalpu a vedomú myseľ a bráni v plnom ovládaní vedomej mysle. Je to naša sila odhodlania, ktorá robí naše uvažovanie efektívne. Premýšľanie je silnejšie než podvedomá myseľ; dáva pokyny k tomu, aby sme naplnili svoje myslenie vedomím Brahmanu (Kršnu) tým, že udržiavame najvyšší cieľ v našej mysli počas svojho štúdia písiem, počas rozhovorov a počas uvažovania. Takto sa nižšie poznanie, získané prostredníctvom svetských zdrojov stane prostriedkom na získanie vyššej pravdy. Štúdium a učenie sú len činnosti; nikto nemôže dosiahnuť slobodu len na základe činnosti. Poznanie musí byť funkčné a aktívne poznanie berie svoj život z *ichchaa sakti*, neobmedzovanej sile túžby. Sila túžby, sila poznania a sila činnosti sa posilňujú navzájom. Sila túžby je na prvotná, základná božská túžba, ktorá musí byť odkrytá.

Legenda hovorí o Mahasenovi, ktorý chcel vedieť, že keď externý svet a vnútorný svet spolu existujú, prečo v priebehu času a priestoru vnímame rozdiel medzi týmito svetmi. Bolo povedané, že túžobne odhodlanie je buď dokonalé alebo nedokonalé. Túžobné odhodlanie bez náznaku pochybnosti je dokonalé. Práve absencia pochybnosti je schopnosť udržať myšlienku v mysli napriek všetkým ostatným a potom tam v skutočnosti nie je rozdiel.

Joga systém
-----------

V systéme Joga je Sankalpa predchodca akéhokoľvek odriekania. Špecifické rozhodnutie v podobe odriekania je potrebné na dosiahnutie istého motívu a dosiahnutia určitého cieľu a Sankalpa doprevádza toto pokánie. Denne praktikovanie Sankalpa mudry sa odporúča na to, aby sa rozhodnutie stalo pevné a špecifické. Telo a myseľ sú potom nabité energiou, ktorá dodáva osobe sebadôveru, rozhodnosť a motiváciu.

Referencie
----------

1. ↑  FILIT
2. ↑   *Sandhyaavandanam* [online].. Dostupné online.
3. ↑  Vensus A. George. *Brahmaanubhava*. [s.l.] : CRVP. Dostupné online. S. 86.
4. ↑  David Shulman. *More Than Real: A History of Imagination of South India*. [s.l.] : Harvard University Press. Dostupné online. S. 18.
5. ↑  Swami Rama. *Sacred Journey: Living Puposefully and Dying Gracefully*. [s.l.] : Lotus Press. Dostupné online. S. 73.
6. ↑  Adi sankara. *Commentary on the Chandogya Upanishad*. [s.l.] : V.S.Seshachari. Dostupné online. S. 173.
7. ↑  R.D.Ranade. *A Constructive Survey of Upanishadic Philosophy(1968 Edition)*. [s.l.] : Bharatiya Vidya Bhavan. Dostupné online. S. 84.
8. ↑  Rajmani Tigunait. *The Himalayan Masters: A living Tradition*. [s.l.] : Himalayan Institute Press. Dostupné online. S. 16.
9. ↑  Rajmani Tigunait. *The Himalayan Masters: A Living Tradition*. [s.l.] : Himalayan Institute Press. Dostupné online. S. 62.
10. ↑  Rajni Kant Upadhayay. *Mudra Vigyan*. [s.l.] : Diamond Pocket Books. Dostupné online. S. 35.

* *Tento článok je čiastočný alebo úplný preklad článku Sankalpa na anglickej Wikipédii.*